**ZMLUVA O POSKYTNUTÍ SLUŽBY**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný** **zákonník**“) a podľa § 32 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

(ďalej len „**zmluva**“)

**Článok I.**

**Zmluvné strany**

|  |  |  |  |
| --- | --- | --- | --- |
| **Odberateľ:** | |  | |
| Obchodné meno:  Zapísaný v: | Všeobecná zdravotná poisťovňa, a.s.  Obchodnom registri Okresného súdu Bratislava I Oddiel:  Sa., Vložka číslo:  3602/B | |
| Sídlo: | Panónska cesta 2, 851 04 Bratislava, Slovenská republika | |
| V zastúpení: | Ing. Richard Strapko - predseda predstavenstva  Ing. [Ľubomír Kováčik](https://orsr.sk/hladaj_osoba.asp?PR=Kov%E1%E8ik&MENO=%BCubom%EDr&SID=0&T=f0&R=1)- člen predstavenstva | |
| IČO: | 35 937 874 | |
| DIČ:  Bankové spojenie: | 2022027040  Štátna pokladnica | |
| Číslo účtu: | |  | |
| IBAN: | |  | |
| BIC/SWIFT kód:  E-mail:  Tel.: | SPSRSKBA | |
| (ďalej len „**odberateľ**“) | |  | |

a

|  |  |  |  |
| --- | --- | --- | --- |
| **Dodávateľ:** | |  | |
| Obchodné meno: | XXX | |
| Zapísaný v:  Sídlo: | XXX  XXX | |
| Štatutárny zástupca:  Splnomocnený k podpisu: | XXX  XXX | |
| IČO: | XXX | |
| DIČ: | XXX | |
| Bankové spojenie: | XXX | |
| Číslo účtu: | XXX | |
| IBAN: | XXX | |
| BIC/SWIFT kód: | XXX | |
| E-mail: | XXX | |
| Tel.: | XXX | |
|  | |  | |
|  | |  | |
| (ďalej len „**dodávateľ**“) | |  | |

(odberateľ a dodávateľ ďalej len „**Zmluvné strany**“)

Článok II.

Úvodné ustanovenie

1. Dodávateľ je úspešným uchádzačom verejného obstarávania na predmet zákazky "**Tlačiarenské a distribučné služby – DNS 001**“.

Článok III.

Predmet zmluvy

* 1. Predmetom tejto zmluvy je záväzok dodávateľa poskytnúť odberateľovi:
     1. tlačiarenské služby,
     2. služby zatriedenia tlačovín a vloženia do určeného počtu obálok,
     3. distribučné služby.

v súlade s prílohou č. 1 zmluvy a záväzok odberateľa služby prevziať a zaplatiť za nich dodávateľovi kúpnu cenu (ďalej len „**predmet zmluvy**“).

Článok IV.

Spôsob plnenia predmetu zmluvy

* 1. Dodávateľ sa zaväzuje poskytnúť predmet zmluvy v súlade s dohodnutými technickými a funkčnými charakteristikami a spôsobom v zmysle prílohy č. 1, platnými všeobecne záväznými právnymi predpismi platnými na území SR, technickými normami a podmienkami tejto zmluvy. Dodávateľ sa zaväzuje súčasne s  poskytnutím predmetu zmluvy odovzdať odberateľovi aj všetky doklady, ktoré sa na poskytnutým predmet zmluvy vzťahujú, ak je to aplikovateľné, písané v slovenskom jazyku.
  2. Dodávateľ s zaväzuje poskytovať distribučné služby spojené s distribúciou tlačovín na miesto, s vyložením v mieste určenia nasledovne:
     1. dodávateľ je povinný zabezpečiť distribúciu vybraných tlačovín do presne určených miest alebo;
     2. dodávateľ je povinný zabezpečiť neadresnú distribúciu vybraných tlačovín do bytových a domových listových schránok (ďalej len „schránka“) do min. 1 000 000 domácností s rovnomerným pokrytím celej Slovenskej republiky;

a to podľa pokynov a požiadaviek odberateľa.

* 1. Dodávateľ v prípade poskytovania neadresnej distribúcie v zmysle bodu 4.2.2 poskytne odberateľovi poradenstvo a plánovanie neadresnej distribúcie, návrh distribučného plánu na základe geografickej segmentácie, distribúcia tlačovín do schránok, viacstupňovú kontrolu kvality distribúcie a vyhotoví výslednú správu o priebehu distribúcie (štatistiky, mapy a výsledky kontrol). Odberateľ je oprávnený pri výkone neadresnej distribúcie dodávateľa kedykoľvek kontrolovať, a to v ľubovoľnom čase, rozsahu a spôsobe určenom odberateľom. Dodávateľ je povinný poskytnúť odberateľovi pri výkone kontroly súčinnosť. Podrobný postup realizácie kontrol je uvedený v prílohe č. 4 zmluvy.
  2. V prípade poskytovania neadresnej o distribúcie v zmysle bodu 4.2.2 dodávateľ pripraví a s odberateľom vopred schváli distribučný plán s ohľadom na celoslovenských zásah domácností s konkrétnym počtom schránok v jednotlivých regiónoch SR s dôrazom na efektivitu distribúcie.
  3. V prípade poskytovania neadresnej distribúcie v zmysle bodu 4.2.2 sa dodávateľ sa zaväzuje, že vybrané tlačoviny budú do schránok doručené neporušené.
  4. V prípade poskytovania neadresnej distribúcie v zmysle bodu 4.2.2 sa dodávateľ zaväzuje, že osoby vykonávajúce distribúciu pri kontakte s obyvateľmi (nájomníkmi a pod.) sa budú správať slušne a zdvorilo, aby obyvatelia neboli obťažovaní nad mieru primeranú okolnostiam.
  5. V prípade poskytovania neadresnej distribúcie v zmysle bodu 4.2.2 sa distribúcia považuje za vykonanú (ukončenú) v posledný deň termínu distribúcie do polnoci.
  6. Dodávateľ sa zaväzuje v prípade požiadavky odberateľa zatriediť vybrané tlačoviny do obálok.
  7. Miesto a spôsob poskytnutia distribučných služieb je uvedený prílohe č. 1 tejto zmluvy.
  8. Dodávateľ sa zaväzuje poskytnúť požadovaný predmet zmluvy odberateľovi v lehote (*doplní sa v rámci konkrétnej výzvy na predkladanie ponúk)* odo dňa nadobudnutia účinnosti tejto zmluvy.
  9. Dodávateľ sa zaväzuje, že garantuje kontrolu kvality distribúcie.
  10. Poskytnutie a/alebo prevzatie predmetu zmluvy bude zdokladované podpisom zodpovednej osoby odberateľa a dodávateľa na príslušnom preberacom protokole. Preberací protokol bude obsahovať zoznam poskytnutých tlačových služieb jednotlivo po položkách. V prípade, že pôjde o distribučné služby neadresnej distribúcie v zmysle bodu 4.2.2. zmluvy dodávateľ na preberacom protokole uvedie výslednú správu o priebehu distribúcie. Výsledná správa obsahuje najmenej nasledovné informácie: a. špecifikáciu distribuovaných tlačovín, b. miesto distribúcie, c. nedostupné miesta distribúcie (vchody), d. údaje o distribúcií tlačovín e). výsledky kontrol. f) štatistiky, mapy priebehu distribúcie.
      1. Odberateľ môže po prevzatí tlačovín riadne tlačoviny užívať a dodávateľ sa mu zaväzuje toto užívanie dňom prevzatia umožniť. Odberateľ si vyhradzuje právo prevziať iba tlačoviny funkčný, bez zjavných vád, dodaný v kompletnom stave a v požadovanom množstve. Odberateľ si vyhradzuje právo prevziať iba riadne dodaný predmet zmluvy v požadovanom spôsobe, rozsahu a množstve. V opačnom prípade si vyhradzuje právo nepodpísať preberací protokol, neprebrať dodaný predmet zmluvy a nezaplatiť cenu za neprebraný predmet zmluvy.
  11. Vlastnícke právo k dodanému predmetu zmluvy prechádza na odberateľa dňom jeho distribúcie a prevzatia podpisom preberacieho protokolu vyhotoveného dodávateľom a zaplatením kúpnej ceny.
  12. Nebezpečenstvo škody na predmete zmluvy prechádza na odberateľa podpisom preberacieho protokolu.

Článok V.

Subdodávatelia a register partnerov verejného sektora

* 1. V Prílohe č. 3 sú uvedené údaje o všetkých známych subdodávateľoch dodávateľa, ktorí sú známi v čase uzatvárania tejto zmluvy, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
  2. Dodávateľ je oprávnený plniť predmet tejto zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá dodávateľ odberateľovi tak, ako keby plnil predmet zmluvy sám. Odberateľ je oprávnený od tejto zmluvy odstúpiť, ak zistí, že dodávateľ zabezpečuje plnenie predmetu tejto zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok odberateľa na náhradu škody z tohto dôvodu vzniknutej.
  3. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je dodávateľ povinný bezodkladne - najneskôr do 7 kalendárnych dní - písomne informovať odberateľa, pričom je povinný zároveň predložiť odberateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak dodávateľ tento záväzok nedodrží, považuje sa to za závažné porušenie zmluvných podmienok a dodávateľ je povinný zaplatiť odberateľovi zmluvnú pokutu vo výške 20% z ceny uvedenej v prílohe č. 2 tejto zmluvy. Odberateľ je oprávnený zmluvnú pokutu započítať a z tohto dôvodu krátiť dohodnutú cenu (vyplatiť dodávateľovi dohodnutú cenu zníženú o 20%). Odberateľ je oprávnený dohodnutú zmluvnú pokutu vo výške 20% vyúčtovať dodávateľovi aj po odovzdaní predmetu zmluvy, ak dodatočne zistí, že dodávateľ porušil záväzok podľa tohto bodu.
  4. Pri výbere subdodávateľa musí dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  5. Dodávateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak na strane dodávateľa ako Zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.
  6. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
  7. Povinnosti dodávateľa vrátane pravidiel výberu subdodávateľa platia aj pri zmene subdodávateľa počas platnosti a účinnosti tejto zmluvy.
  8. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.

Článok VI.

Kúpna cena a platobné podmienky

* 1. Kúpna cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996   
     Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou, ako cena konečná, a je uvedená v prílohe č. 2 tejto zmluvy.
  2. Cena musí zahŕňať všetky ekonomicky oprávnené náklady dodávateľa vynaložené v súvislosti s poskytnutím predmetu zmluvy podľa prílohy č. 1 tejto zmluvy (najmä ale nielen náklady za tovar, na obstaranie tovaru, dovozné clá, dopravu na miesto dodania, vyloženie na mieste určenia, náklady na obalovú techniku a balenie, v prípade služby na pracovnú silu, resp. na jej nákup a podobne).
  3. Zálohové platby ani platby vopred sa neumožňujú. Úhrada kúpnej ceny sa uskutoční po prebratí predmetu zmluvy odberateľom, formou prevodu na bankový účet dodávateľa uvedeného v záhlaví tejto zmluvy.
  4. Dodávateľ je oprávnený vystaviť faktúru až po podpise preberacieho protokolu predmetu zmluvy zmluvnými stranami v zmysle čl. IV bod 4.12 zmluvy. Bezhotovostný platobný styk sa uskutoční prostredníctvom finančného ústavu odberateľa na základe faktúry, ktorej splatnosť je dohodnutá v lehote tridsať (30) dní odo dňa preukázateľného doručenia faktúry odberateľovi. Faktúra sa považuje za uhradenú dňom odpísania finančných prostriedkov z účtu odberateľa.
  5. Neoddeliteľnou súčasťou faktúry bude dodací list/preberací protokol potvrdený odberateľom.
  6. Dodávateľom predložená faktúra musí byť vyhotovená v súlade s platnými všeobecne záväznými právnymi predpismi. V prípade, že faktúra nespĺňa zákonom stanovené náležitosti, alebo nie je vyhotovená v súlade so zmluvou, má odberateľ právo vrátiť ju dodávateľovi v lehote splatnosti na zmenu a doplnenie s tým, že prestane plynúť lehota splatnosti pôvodnej faktúry a nová lehota v zmysle bodu 6.4 tohto článku zmluvy začne plynúť odo dňa preukázateľného doručenia opravenej, resp. doplnenej faktúry odberateľovi. Zmluvné strany sa dohodli, že poskytovateľ vystaví faktúru za poskytnutie služby do 5 pracovných dní odo dňa jeho riadneho poskytnutia, najneskôr však do piateho pracovného dňa mesiaca, nasledujúceho po mesiaci, v ktorom bola poskytnutá služba.
  7. V prípade vrátenia faktúry odberateľom dodávateľovi, ktorý je zároveň platiteľom dane z pridanej hodnoty podľa § 4, § 4b, § 5 a § 6 zákona o DPH, z dôvodov uvedených vyššie, dodávateľ doručí opravenú faktúru odberateľovi najneskôr do 20. dňa mesiaca, nasledujúceho po mesiaci, v ktorom bol predmet zmluvy protokolárne odovzdaný a prevzatý

Článok VII.

Záručná doba a zodpovednosť za vady

* 1. Záručná doba na poskytnuté tlačiarenské služby je dvadsaťštyri (24) mesiacov od prevzatia tlačiarenských služieb odberateľom, pokiaľ na záručnom liste alebo obale nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
     1. V prípade vady zo záruky počas záručnej doby má odberateľ právo na bezplatné odstránenie vád a dodávateľ povinnosť vady odstrániť na svoje náklady. Dodávateľ nezodpovedá za vady, ktoré vznikli poškodením hrubou nedbanlivosťou odberateľa, jeho konaním v rozpore s inštrukciami ohľadne používania predmetu tlačiarenských služieb, neodbornou údržbou, používaním v rozpore s návodom na použitie, alebo neobvyklým spôsobom užívania.
     2. Odberateľ za zaväzuje, že reklamáciu vady zo záruky uplatní bez zbytočného odkladu po jej zistení, písomnou formou, oprávnenému zástupcovi dodávateľa na tel. čísle............. na emaili...............
     3. Odberateľ je oprávnený v prípade dodania vadného poskytnutia tlačiarenských služieb požadovať:

1. odstránenie vád , ak sú opraviteľné;
2. dodanie chýbajúceho množstva alebo časti tlačiarenských služieb;
3. výmenu vadného predmetu tlačiarenských služieb za predmet tlačiarenských služieb bez vád.
   * 1. Postup pri reklamácii tlačiarenských služieb sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR, prednosť majú zmluvné dojednania.
   1. Dodávateľ na vlastné náklady priebežne kontroluje vykonávanie distribúcie a uskutočňuje bezodkladné opatrenia na nápravu zistených vád a nedostatkov.
      1. Odberateľ má právo reklamovať vykonanie distribúcie doručením reklamácie dodávateľovi na ............................. Reklamácia musí obsahovať tieto údaje:
4. termín distribúcie;
5. dátum zadania reklamácie;
6. miesto distribúcie;
7. adresa (vo formáte ulica a číslo domu);
8. odôvodnenie reklamácie.
   * 1. Odberateľ môže v reklamácii uviesť aj akékoľvek ďalšie údaje, ktoré slúžia na identifikáciu vád plnenia.
     2. Prijaté reklamácie dodávateľ vybaví bez zbytočného odkladu najneskôr však v lehote 30 dní odo dňa uplatnenia reklamácie. O vybavení reklamácie dodávateľ informuje odberateľa do 3 pracovných dní od vybavenia zaslaním vyjadrenia odberateľovi o spôsobe vybavenia reklamácie.
     3. Dodávateľ garantuje .......... % úspešnosť distribúcie, t.j. dodávateľ garantuje, že najmenej do ..............% z celkového počtu schránok boli vybrané tlačoviny doručené.
     4. V prípade, ak má odberateľ podozrenie, že distribúcia nebola vykonaná riadne a včas je odberateľ oprávnený požiadať dodávateľa po ukončení distribúcie o vykonanie spoločnej kontroly vykonania distribúcie. Žiadosť musí byť písomná a musí byť doručená dodávateľovi najneskôr do 24 hodín pred vykonaním spoločnej kontroly. Spoločná kontrola sa musí vykonať najneskôr do ...................... kalendárnych dní odo dňa ukončenia distribúcie. Spoločná kontrola sa vykonáva za účasti oprávnených resp. poverených zástupcov dodávateľa a odberateľa. Vykonanie spoločnej kontroly dodávateľ tak, aby bola spoločná kontrola ukončená najneskôr do ........................... kalendárnych dní odo dňa ukončenia distribúcie, a oznámi odberateľovi dátum, čas a miesto vykonania spoločnej kontroly, resp. jej časový harmonogram.
     5. Zmluvné strany sa dohodli, že všetky náklady vzniknuté z vykonaných kontrol sú zahrnuté v cene za predmet zmluvy podľa prílohy č. 2. Za začiatok kontroly sa pre tu uvedené účely považuje stretnutie oprávnených zástupcov oboch strán na určenom mieste.
     6. Pri spoločnej kontrole sa vychádza z hodnotenia kvality distribúcie, ktorá sa posudzuje na základe aritmetického priemeru kontrol distribúcie, ktoré uskutočnili oprávnení zástupcovia obidvoch zmluvných strán. Výsledky kontroly sa zaznamenávajú do formulára (Kontrolného hárku), ktorí podpisujú oprávnení zástupcovia obidvoch strán bezprostredne po skončení kontroly, čím potvrdia správnosť údajov v Kontrolnom hárku. V prípade, ak niektorá zo strán odmietne podpísanie Kontrolného hárku alebo má k nemu výhrady, uvedie sa táto skutočnosť do Kontrolného hárku.
     7. Odberateľ je oprávnený kedykoľvek počas priebehu spoločnej kontroly túto ukončiť, ak výsledok spoločnej kontroly do jej ukončenia preukazuje viac ako ..............%-nú úspešnosť distribúcie. V prípade, ak Odberateľ ukončí spoločnú kontrolu pred tým, ako bolo v kontrolnom zápise zaznačených ........ meraní, tie merania, ktoré chýbajú do celkového počtu kontrolných meraní sa automaticky zaznačia ako „A – áno“.

Článok VIII.

Ostatné dojednania

* 1. Dodávateľ prehlasuje, že má aktívnu doručovateľskú sieť s pokrytím minimálne 75% domácností SR.
  2. Dodávateľ prehlasuje, že poskytnuté tlačiarenské služby nie sú zaťažené právami tretích osôb.
  3. Dodávateľ je povinný poskytnúť predmet zmluvy odberateľovi v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa Prílohy č. 1 zmluvy.
  4. Odberateľ je povinný:

1. prebrať bezchybný predmet zmluvy,
2. v súlade s touto zmluvou zaplatiť kúpnu cenu dohodnutú v Článku V. tejto zmluvy.
   1. Odberateľ má právo v prípade pochybností o kvalite tovaru si vyžiadať vzorku ktorejkoľvek časti tovaru na otestovanie, čo mu je dodávateľ povinný poskytnúť do piatich (5) pracovných dní.
   2. Ak má odberateľ odôvodnenú pochybnosť o tom, že dodaná vzorka tovaru nezodpovedá požadovanej špecifikácií, dodávateľ zabezpečí preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody tovaru. Náklady na preukázanie zhody znáša dodávateľ.
   3. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
   4. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.
   5. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
   6. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.
   7. Dodávateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu odberateľa (alebo iné označenie, ktoré je zavedené v zmluve). Právny úkon, ktorým budú práva a pohľadávky postúpené v rozpore s týmto bodom, bude neplatný.
   8. Text zmluvy, vrátane jej príloh a účtovné doklady a ich prílohy budú zhotovené v slovenskom jazyku. Písomnosti a komunikácia medzi zmluvnými stranami týkajúca sa zmluvy bude prebiehať v slovenskom jazyku.

Článok IX.

**Sankcie**

* 1. V prípade, ak je súčasťou plnenia predmetu zmluvy aj doručovanie v závislosti od výsledku spoločnej kontroly vzniká odberateľovi dodávateľovi nárok na zaplatenie zmluvnej pokuty v nasledovnej výške:

1. ak výsledok kontroly preukáže úspešnosť distribúcie v rozsahu medzi 80 % až 99 %, zmluvná pokuta vo výške ....... % z ceny za distribúciu bez DPH definovanej v prílohe č. 2 zmluvy,
2. ak výsledok kontroly preukáže úspešnosť distribúcie v rozsahu medzi 80 % až 85 %, zmluvná pokuta vo výške ...... % z ceny za distribúciu bez DPH definovanej v prílohe č. 2 zmluvy,
3. ak výsledok kontroly preukáže úspešnosť distribúcie v rozsahu medzi 70 % až 80 %, zmluvná pokuta vo výške ....... % z ceny za distribúciu bez DPH definovanej v prílohe č. 2 zmluvy,
4. ak výsledok kontroly preukáže úspešnosť distribúcie v rozsahu medzi 60 % až 70 %, zmluvná pokuta vo výške ....... % z ceny za distribúciu bez DPH definovanej v prílohe č. 2 zmluvy,
5. ak výsledok kontroly preukáže úspešnosť distribúcie v rozsahu medzi 50 % až 60 %, zmluvná pokuta vo výške ..... % z ceny za distribúciu bez DPH definovanej v prílohe č. 2 zmluvy,
6. ak výsledok kontroly preukáže úspešnosť distribúcie v rozsahu menej ako 50 %, zmluvná pokuta vo výške 100 % z ceny za distribúciu bez DPH definovanej v prílohe č. 2 zmluvy.
   1. V prípade, ak je súčasťou plnenia predmetu zmluvy aj zatriedenie vybraných tlačovín do obálok za každé jedno porušenie tejto povinnosti vzniká odberateľovi nárok na zmluvnú pokutu vo výške 10 eur (slovom desať eur) za každé jedno porušenie.
   2. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a úroky z omeškania:
7. za omeškanie dodávateľa s dodaním predmetu zmluvy podľa Článku IV. bod 4.10 tejto zmluvy je odberateľ oprávnený uplatniť si zmluvnú pokutu vo výške 0,05 % z ceny predmetu zmluvy v zmysle prílohy č. 2 za každý aj začatý deň omeškania;
8. za omeškanie dodávateľa s odstránením vady predmetu zmluvy je odberateľ oprávnený uplatniť si zmluvnú pokutu vo výške 0,05% z ceny vadného predmetu zmluvy za každý aj začatý deň omeškania;
9. za omeškanie odberateľa so zaplatením kúpnej ceny je dodávateľ oprávnený uplatniť si zákonný úrok z omeškania z nezaplatenej ceny za každý aj začatý deň omeškania;
10. ak po dodaní predmetu zmluvy odberateľ zistí, že dodaný predmet zmluvy nie je dodaný podľa špecifikácie uvedenej v tejto zmluve a prílohách, odberateľ má právo od tejto zmluvy odstúpiť. Dodávateľ je v prípade vadného plnenia povinný vrátiť zaplatenú cenu za takto dodaný predmet zmluvy a zároveň uhradiť odberateľovi zmluvnú pokutu vo výške 50 eur za každé jedno porušenie, ktorý nespĺňa dohodnuté parametre a vlastnosti, a to do 10 dní od doručenej výzvy na jej zaplatenie.
    1. Zaplatením zmluvnej pokuty dodávateľom nezaniká nárok odberateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
    2. Odberateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočného kontrolného výkazu k dani z pridanej hodnoty, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12, písm. h až j) zákona č. 222/2004 Z. z. o dani z pridanej hodnoty (t. j. po 18. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade riadnej faktúry, resp. po 20. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade opravnej faktúry).
    3. Odberateľ má právo na náhradu škody preukázateľne vzniknutej nesplnením vlastnej daňovej povinnosti dodávateľa, platiteľa DPH, v zmysle § 78 zákona č. 222/2004 Z. z v znení neskorších predpisov. Odberateľ má zároveň právo uplatniť u dodávateľa trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty
    4. Odberateľ je oprávnený jednostranne započítať svoje pohľadávky voči dodávateľovi, ktoré mu vznikli z dôvodu uplatnenia ručenia za daň voči odberateľovi v zmysle § 69b zákona č. 222/2004 Z. z., vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.

**Článok X.**

**Skončenie zmluvy**

* 1. Zmluvné strany sa dohodli, že zmluvu je možné skončiť:

1. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
2. písomným odstúpením od zmluvy v prípade podstatného porušenia zmluvy.
   1. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia. Doručuje sa zásadne na adresu Zmluvnej strany uvedenú v tejto zmluve.
   2. Za podstatné porušenie zmluvy sa považuje:
3. omeškanie dodávateľa s dodaním predmetu zmluvy oproti dohodnutému termínu plnenia o viac ako dva (2) týždne;
4. ak kúpna cena bude fakturovaná v rozpore s podmienkami dohodnutými v tejto zmluve;
5. dodávateľ dodá odberateľovi predmet zmluvy takých parametrov, ktoré sú v rozpore s touto zmluvou;
6. odberateľ je v omeškaní so zaplatením faktúry o viac ako šesťdesiat (60) dní;
7. dodávateľ poruší jeho povinnosti podľa čl. IV tejto zmluvy a na písomnú výzvu odberateľa toto konanie a jeho následky v určenej primeranej lehote neodstráni;
8. proti dodávateľovi začalo konkurzné konanie alebo reštrukturalizácia;
9. dodávateľ vstúpil do likvidácie;
10. dodávateľ koná v rozpore všeobecne záväznými právnymi predpismi platnými na území SR;
11. ak právnickej osobe dodávateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov;
12. dňom právoplatného rozhodnutia registrujúceho orgánu o  výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“);
13. dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora;
14. ak dôjde k výmazu partnera verejného sektora na návrh oprávnenej osoby počas trvania zmluvy;
15. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora);
16. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora;
17. ak sa dodávateľ stane dlžníkom poistného na zdravotné poistenie voči odberateľovi.

Účinky odstúpenia nastanú dňom doručenia písomnosti druhej zmluvnej strane, alebo k inému termínu, ktorý odberateľ v odstúpení uvedie. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.

Článok XI.

**Spoločné a záverečné ustanovenia**

* 1. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov.
  2. Písomnosti doručované poštou a kuriérskou službou sa doručujú na adresu sídla zmluvných strán, uvedenú v Čl. I tejto zmluvy
  3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhej zmluvnej strany.
  4. Na doručovanie písomností týkajúcich sa vzniku, zmeny alebo zániku zmluvy, akéhokoľvek porušenia zmluvy, na doručovanie faktúr alebo účtovných dokladov (vrátane ich príloh) sa nepoužije e-mail.
  5. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území SR len písomnými a očíslovanými dodatkami, ktoré sa po podpísaní obidvoma Zmluvnými stranami stávajú neoddeliteľnou súčasťou tejto zmluvy.
  6. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území SR.
  7. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  8. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  9. Táto zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí odberateľ.
  10. Táto zmluva je vyhotovená v piatich (5) rovnopisoch s platnosťou originálu, dva (2) rovnopisy zostanú dodávateľovi a tri (3) rovnopisy zostanú odberateľovi.
  11. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zmluvy;

Príloha č. 2: Štruktúrovaný rozpočet ceny;

Príloha č. 3: Zoznam subdodávateľov

Príloha č. 4: Postup realizácie kontrol

*[prílohy budú doplňované pri zadávaní konkrétnej zákazky].*

|  |  |
| --- | --- |
| V xxxxxxxxxxxx dňa ..................... | V xxxxxxxxxxxx dňa ..................... |
| Za odberateľa:  .......................................................  Ing. Richard Strapko  predseda predstavenstva  Všeobecná zdravotná poisťovňa, a.s. | Za dodávateľa:  .......................................................  Meno  Funkcia |

|  |
| --- |
|  |
| .......................................................  Ing. [Ľubomír Kováčik](https://orsr.sk/hladaj_osoba.asp?PR=Kov%E1%E8ik&MENO=%BCubom%EDr&SID=0&T=f0&R=1)  člen predstavenstva  Všeobecná zdravotná poisťovňa, a.s. |